Държавен вестник, бр. 32, 2026 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  32
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО 
НА ЗДРАВЕОПАЗВАНЕТО
ЗАПОВЕД № РД-01-212
от 10 март 2026 г.
На основание чл. 11, ал. 1, т. 2 от Закона 
за съсловните организации на медицинските 
сестри, акушерките и асоциираните медицин­
ски специалисти, на лекарските асистенти, на 
зъботехниците и на помощник-фармацевтите 
нареждам:
Утвърждавам Кодекс за професионална 
етика на лекарските асистенти, приет на 
Първия национален учредителен конгрес на 
Българския съюз на лекарските асистенти 
и фелдшерите (състоял се на 19 септември 
2024 г.) и на Първия извънреден конгрес 
на БСЛАФ за 2025 г. (състоял се на 27 юни 
2025 г.), съгласно приложението.
Министър:
М. Околийски
КОДЕКС
за професионална етика на лекарските асис­
тенти
Въведение
Професията „Лекарски асистент“ съчетава 
медицинската наука и доброто є практическо 
прилагане, както и изкуството на здравна 
грижа за болните и специфичните техники 
за прилагането им. Професията на лекарския 
асистент е съвкупност от норми на поведение, 
които служат изцяло на живота и здравето на 
индивида и обществото. Професията „Лекар­
ски асистент“ изисква човечност, всеотдайност 
и чувство за отговорност. 
Лекарският асистент е длъжен да упражнява 
своята професия по съвест и да отговаря на 
доверието, което му предоставя обществото 
чрез нея.
Етичните норми регулират отношенията 
на лекарския асистент с пациента и неговите 
близки и отношенията на лекарския асистент 
с колегите му и с обществото.
Правилата за професионална етика са за­
дължителни за всеки практикуващ професията 
„Лекарски асистент“ в страната.
Раздел I 
Общи положения
Чл. 1. (1) Професията „Лекарски асистент“ 
се упражнява от лица, които притежават 
диплома за придобито висше образование с 
образователно-квалификационна степен „ба­
калавър“ по чл. 42, ал. 1, т. 1, буква „б“ от 
Закона за висшето образование и са вписани 
в регистъра на съсловната организация.
(2) Професията „Лекарски асистент“ се 
упражнява и от фелдшерите, които са придо­
били образователно-квалификационна степен 
„специалист по...“ и които се ползват с правата 
на лекарски асистенти с образователно-ква­
лификационна степен „бакалавър“ по чл. 42, 
ал. 1, т. 1, буква „б“ от Закона за висшето 
образование за упражняване на професията, 
и от фелдшерите, които са придобили ква­
лификация за упражняване на професията, 
удостоверена с диплома за полувисше или 
висше образование или с други валидни доку­
менти за съответната придобита квалифика­
ция, които се ползват с правата на лекарски 
асистенти с образователно-квалификационна 
степен „бакалавър“ по чл. 42, ал. 1, т. 1, бук­
ва „б“ от Закона за висшето образование за 
упражняване на професията, и са вписани в 
регистъра на съсловната организация.
(3) Лекарските асистенти по ал. 1 и 2 
упражняват професията си в съответствие 
с професионалните им компетенции, опре­
делени с наредбата по чл. 7, ал. 1 от Закона 
за съсловните организации на медицинските 
сестри, акушерките и асоциираните медицин­
ски специалисти, на лекарските асистенти, на 
зъботехниците и на помощник-фармацевтите 
(ЗСОМСААМСЛАЗПФ).
Чл. 2. „Лекарски асистент“ е професия, 
основаваща се на следните ценности:
1. професионална компетентност и отго­
ворност;
2. честност, човечност, милосърдие;
3. добросъвестност и почтеност;
4. тактичност в отношенията с пациентите 
и колегите;
5. неприязън към самонадеяността и са­
мохвалството;
6. вежливост към пациента и неговите 
близки;
7. психологичен и холистичен подход към 
болния;
8. толерантност към раса, религиозни 
убеждения, етническа принадлежност и по­
литически убеждения на личността;
9. еднакво отношение към пациенти с раз­
лично обществено, социално и материално 
положение.
Чл. 3. Лекарският асистент действа в ин­
терес на живота, физическото и психическото 
здраве на пациента и съдейства за социалната 
му реадаптация.
Чл. 4. Лекарският асистент е длъжен да 
познава и спазва своите професионални и 
съсловни правила и задължения, произтичащи